Lähetysvirsi
Petoksen ja valheen sana
 Kulkee maihin kaukaisiin
 Totuuden se poistavana
 Tunkee ihmismielihin
 Järjen valon sammuttaa
 Tuhmiks’ tekee kansat maan.

 Orjuuden ja sorron sana
 Kahlii kansat vapahat
 Vapauden poistavana
 Saattaa kansat voimakkaat
 Pimennossa ryömimään
 Ruoskan alla nääntymään.

 Raakuuden ja vainon sana
 Heimot vihaan kiihottaa
 Hengen voimat murtavana
 Viinaan kansat upottaa
 Murhiin kansat yllyttää
 Veljiks’ herrat yhdistää.

 Epätoivon, tuskain sana
 Murhaa kaiken elämän,
 Kuolon kauhut tuottavana
 Johtaa hornaan pimeään,
 Jolla herrat lannistaa
 Vapaan luonnon kansoja.

 Rahavalta hallitseva
 Ompi läsnä, kaukana,
 Pistimillä vallitseva
 Mailman kaiken kansoja.
 Kullan eessä kansat maan
 Verihinsä vaipukaan!